cyanic-selkie/wikianc huggingface dataset:
דל נורטה (מחוז)
במחוז בעל האופי הכפרי בולטים היערות שבהם גדלים עצי סקוויה נאה ענקיים, כאשר חלקם מגיעים לגבהים של יותר מ-110 מטרים. במחוז הצפוני ביותר הזה בחוף קליפורניה יש גם עשרות צמחים ופרחים ייחודיים, עשרות מינים של עופות ימיים ודגים, חופים סלעיים עתיקים וסטאקים, נהרות זכים ומגדלורים היסטוריים. מחוז דל נורטה ידוע גם בקרב חובבי ביגפוט כמיקום, כמו גם כמיקום שבו צולמו כמה מסצנות היער בסרט מלחמת הכוכבים - פרק 6: שובו של הג'דיי.
היסטוריה
האזור שידוע כיום כדל נורטה היה ועודנו מיושב על ידי היורוק (אינדיאנים של הנהר קלאמת) והעמים הילידים של ה. האמריקאי האירופי הראשון שחקר את הארץ הזו היה החלוץ ג'דדיה סמית בתחילת המאה ה-19. הוא היה האמריקאי האירופאי הראשון שהגיע לאזור ברגל בתקופה לפני שהאמריקאים האירופאים ידעו משהו על טריטוריה כל כך רחוקה. עבורו זה היה פשוטו כמשמעו "סוף הארץ" - המקום שבו הסתיימה יבשת אמריקה באוקיינוס השקט. בשנת 1855 אישר הקונגרס בניית מגדלור ב"באטרי פוינט" (אי בזמן גאות על חוף קרסנט סיטי) שעדיין מתפקד כנקודת ציון היסטורית.
מחוז דל נורטה הוקם בשנת 1857, מחלק משטחו של מחוז קלאמת ההיסטורי בעקבות הבהלה לזהב הגדולה בקליפורניה. מחוז קלאמת עצמו חדל להתקיים ב-1874.
גאוגרפיה
על פי לשכת מפקד האוכלוסין של ארצות הברית, שטחו הכולל של המחוז הוא 3,200 קילומטרים רבועים, מתוכם 2,610 קילומטרים רבועים הם יבשה ו-580 קילומטרים רבועים (18%) הם מים.
בגאוגרפיה של מחוז דל נורטה שולט השטח ההררי של רכסי החוף של קליפורניה והרי קלאמת. הגובה נע בין פני הים לקרוב ל-2,000 מטרים. אף על פי שחלק גדול מפני השטח של המחוז הם מדרונות תלולים, ישנן בו גם חלקות קטנות של שטחים מישוריים לאורך החוף ובעמקי הרים מבודדים. אורכו של קו החוף במחוז קרוב ל-60 קילומטרים, כשאזור החוף משתרע על פני כ-207 קילומטרים רבועים. מישור חוף רחב ניתן למצוא בחלק הצפון-מערבי של המחוז עם הקצה המערבי של הרי קלאמת כגבולו המזרחי. הרים אלו מתנשאים בחטף ממישור החוף ומשתרעים צפונה לתוך אורגון וממוקמים בין רכס קסקייד במזרח ו בצפון.
אקולוגיה
במחוז דל נורטה יש מגוון של בעלי חיים וצמחייה. חבורות צמחייה כוללות מספר סוגי יערות כולל יער אלונים מעורב. האלון הכחול, , האנדמי לקליפורניה, נמצא בחלק הצפוני ביותר של תחום תפוצתו במחוז דל נורטה. גם אלון שחור קליפורני (Quercus kelloggii) ואשוח דאגלס גדלים במחוז דל נורטה.
תחבורה ציבורית
תחבורה ציבורית מקומית מסופקת על ידי חברת Redwood Coast Transit, המפעילה 7 קווים במחוז ומספקת גישה לשירות רכבת הנוסעים של אמטרק (באמצעות אוטובוס של אמטרק).
נמלי תעופה
קונטור איירליינס (Contour Airlines) מבצעת טיסות נוסעים אל הסמוך לקרסנט סיטי וממנו, ומפעילה טיסה יומית הלוך ושוב לנמל התעופה הבין-לאומי אוקלנד. הטיסות מסובסדות במידה רבה על ידי מענק במסגרת התוכנית הפדרלית של חלופי שאושר על ידי מחלקת התחבורה של ארצות הברית והוענק לרשות שדות התעופה האזורית של חוף הגבול (Border Coast Regional Airport Authority) ב-2020.
נמל ימי
נמל קרסנט סיטי משמש כנמל דיג מסחרי לספינות דיג של אלתית, חסילונים, טונה, בקלה ו. כמעט 50% מכל סרטני דנג'נס המוגשים במסעדות בקליפורניה מגיעים מנמל זה. הנמל הוא גם ביתם של מספר רב של עסקים בתחום דיג ומחוץ לו ומשרדים ממשלתיים בנמל. בנמל יש גם כמה רציפי סירות שעשועים.
2010
מפקד האוכלוסין של ארצות הברית בשנת 2010 דיווח על אוכלוסייה של 28,610 נפשות במחוז דל נורטה. ההרכב הגזעי של מחוז דל נורטה היה 21,098 (73.7%) לבנים, 993 (3.5%) אפרו-אמריקאים, 2,244 (7.8%) ילידים, 965 (3.4%) אסייתים, 32 (0.1%) תושבי איי האוקיינוס השקט, 1,980 (6.9% ) מגזעים אחרים, ו-1,298 (4.5%) משני גזעים או יותר. היספנים או לטינים מכל גזע היוו 5,093 אנשים (17.8%).
2000
נכון למפקד האוכלוסין של שנת 2000, התגוררו במחוז 27,507 נפשות, ב-9,170 משקי בית ו-6,290 משפחות. צפיפות האוכלוסין הייתה 11 אנשים לכל קילומטר רבוע. היו 10,434 יחידות דיור בצפיפות ממוצעת של 4 לכל קילומטר רבוע. ההרכב הגזעי של המחוז היה 78.9% לבנים, 4.3% שחורים או אפרו-אמריקאים, 6.4% ילידים אמריקאים, 2.3% אסייתים, 0.1% תושבי איי האוקיינוס השקט, 3.9% מגזעים אחרים ו-4.1% משני גזעים או יותר. 13.9% מהאוכלוסייה היו היספנים או לטינים מכל גזע. 16.2% היו גרמנים, 11.3% אנגלים, 9.1% אירים ו-7.4% אמריקאים לפי מפקד האוכלוסין 2000. 91.6% דיברו אנגלית ו-6.2% ספרדית כשפתם הראשונה.
היו 9,170 משקי בית, מתוכם ל-33.5% היו ילדים מתחת לגיל 18 שגרים איתם, 50.0% היו זוגות נשואים שחיו יחד, ל-13.6% הייתה בעלת בית ללא נוכחות בעל, ו-31.4% היו רווקים. 25.3% מכלל משקי הבית היו יחידים, ול-10.1% היה מישהו שחי לבדו בן 65 ומעלה. גודל משק הבית הממוצע היה 2.58 וגודל המשפחה הממוצע היה 3.08.
פוליטיקה
דל נורטה הוא מחוז רפובליקני חזק בבחירות לנשיאות ולקונגרס. המועמד הדמוקרט האחרון שזכה ברוב במחוז היה ג'ימי קרטר ב-1976; עם זאת, ביל קלינטון זכה במספר קולות הרב ביותר ב-1992.
ב-2016, לאחר שמחוז אורנג' הצביע לדמוקרטים, הפך מחוז דל נורטה למחוז היחיד בחוף קליפורניה שהצביע לדונלד טראמפ על פני הילרי קלינטון. נכון לשנת 2020, זה כעת המחוז האחרון והיחיד בחוף קליפורניה שמצביע לרפובליקנים.
מבחינת בית הנבחרים של קליפורניה נמצא מחוז דל נורטה נמצא במחוז השני, המיוצג על ידי הדמוקרט ג'ים ווד (Jim Wood). בבחירות לסנאט של המדינה, המחוז נמצא במחוז הסנאט השני, המיוצג על ידי הדמוקרט מייק מקגווייר (Mike McGuire).
משה אבוגזיר
משה אבוגזיר (נולד ב-6 בינואר 1955) הוא כדורגלן עבר ישראלי אשר שיחק בעיקר בעמדת הקשר האחורי, הבלם והמגן.
ביוגרפיה
אבוגזיר נולד ב-6 בינואר 1955 בבאר שבע כרביעי מתוך שמונה ילדים לאדמון וסוזן (שושנה) אבוגזיר, שעלו ממצרים ב-1950, וגדל בשכונה א'. אחיו הגדול, אפרים אביגדור, שיחק גם כן במדי הפועל באר שבע.
תחילת הקריירה ואליפות ראשונה
בטרום עונת 1972/1973 הוזכר כמי שיעבור מקבוצת הנוער של הפועל באר שבע לבית"ר באר שבע במסגרת הסכם העברתו של שלום אביטן להפועל,, אך העברתו לא יצאה אל הפועל מסיבות טכניות. בעונה שלאחר מכן זכה עם קבוצת הנוער של הפועל באר שבע באליפות הנוער, לצד שחקנים כמו עובדיה צבי ויעקב כהן. באותה עונה החל לשחק גם במדי הקבוצה הבוגרת תחת המאמן אלי פוקס, ורשם בה 15 הופעות בליגה כקשר אחורי.
בנוסף, הגיע עם הקבוצה למעמד רבע גמר גביע המדינה, לאחר ניצחון על מכבי הרצליה מליגת המשנה בשני משחקי שמינית הגמר בתוצאה 2–9 בחישוב הכללי (4-1 בבית ו-1–5 בחוץ). ברבע הגמר הפסידה הקבוצה להפועל פתח תקווה בתוצאה 1–3 בחישוב הכללי (הפסד 0–2 בחוץ, ותיקו 1-1 בבית)..
בעונת 1974/1975 תחת המאמן אמציה לבקוביץ' הפך אבוגזיר לשחקן הרכב קבוע בעמדת הקשר האחורי, ורשם 23 הופעות בליגה עם 2 שערים לזכותו, כשאת שער הבכורה שלו הבקיע במחזור הראשון בניצחון 2-0 על בית"ר תל אביב.
האליפות הוכרעה במחזור ה-29, מחזור לפני סיום העונה, במשחק בו לא שותף אבוגזיר. באר שבע שיחקה מול מכבי יפו, כאשר נקודה אחת מפרידה בינה לבין מכבי נתניה מהמקום השני. במשחק ניצחה באר שבע את מכבי יפו בתוצאה 0–1, משער שנכבש בדקה ה-36 מנגיחה של אפרים צבי להרמת קרן משמאל של אליהו עופר, בעוד מכבי נתניה הפסידה במשחקה המכריע באצטדיון קריית חיים 3-1 להפועל חיפה. לפיכך הוכרזה הפועל באר שבע באופן רשמי כאלופת המדינה בכדורגל לראשונה בתולדותיה.
בטרום עונת 1975/1976 השתתפה הקבוצה באלוף האלופים של הליגה הבכירה לראשונה בתולדותיה, במשחק, בו לא שותף אבוגזיר, פגשה הקבוצה את מחזיקת הגביע הפועל כפר סבא, ובתום 90 דקות ניצחה בתוצאה 1–2, וזכתה בתואר.
אליפות שנייה
בעונת 1975/1976 רשם 24 הופעות ליגה, אך רק ב-13 מהן פתח בהרכב, והבקיע שני שערים.
במחזור הנעילה פגשה באר שבע שוב את מכבי יפו למשחק מכריע, כמו בעונה הקודמת, כשהפעם נלחמה יפו נגד הירידה. מכבי יפו הייתה חייבת לנצח על מנת להישאר בליגה, בעוד באר שבע הייתה חייבת שלא להפסיד על מנת לזכות בוודאות באליפות. מנגד, פגשה בית"ר ירושלים את מכבי תל אביב, שנלחמה גם היא נגד הירידה, והייתה חייבת לנצח כדי לזכות באליפות. בדקה ה-17 פסק השופט על בעיטת עונשין מ-11 מטר לטובת מכבי יפו לאחר ששחקנה של יפו משה אוננה הוכשל ברחבה על ידי שוער באר שבע רוני מוסקוביץ'. שחקן יפו, אברהם ארואטי, ניגש לבעיטה, והעלה את מכבי יפו ליתרון 0–1. בדקה ה-50 של המשחק פסק השופט שוב על בעיטת עונשין מ-11 מטר, הפעם לטובת באר שבע, לאחר שאבוגזיר הוכשל ברחבה על ידי אלברט לוי מיפו. לבעיטה ניגש אליהו עופר, מומחה בעיטות העונשין מ-11 מטר של הקבוצה, אך הוא בעט לקורה הימנית. באר שבע המשיכה לתקוף את שערה של יפו, אך לא הצליחה לכבוש. בדקה ה-79 הייתה לבאר שבע הזדמנות נוספת כשאפרים צבי קיבל כדור משלום אביטן ונגח אותו למשקוף. המשחק נגמר בהפסד ליפו בתוצאה 0–1. באצטדיון חיכו השחקנים והאוהדים לסיום המשחק בין בית"ר ירושלים למכבי תל אביב, ולאחר שהודיעו שירושלים הפסידה 2–3 לתל אביב, התחילו חגיגות האליפות השנייה ברציפות של באר שבע.
המשך הקריירה
בטרום עונת 1976/1977 הופיע עם באר שבע בגביע האינטרטוטו. הקבוצה הוגרלה לבית ב' וקיימה שישה משחקים בשיטת "בית-חוץ" נגד הקבוצות קוגה מדנמרק, הרטה ברלין וסטנדרד לייז'. מאזן הקבוצה במפעל היה ניצחון אחד, שלוש תוצאות תיקו, ושני הפסדים.
בהמשך, השתתפה הקבוצה עונה שנייה ברציפות באלוף האלופים, ופגשה את מחזיקת הגביע בית"ר ירושלים, אבוגזיר אמנם כבש את השער השני של באר שבע שהביא למהפך וליתרון 2-1, אך בית"ר הצליחה לבצע מהפך משל עצמה בהארכה ולנצח בתוצאה 3-2, ובאר שבע לא הצליחה לזכות בפעם השנייה ברציפות בתואר.
בעונה זו, תחת הדרכתו של אלי פוקס ששב לאמן את הקבוצה, כמעט הפכה הקבוצה לאלופה מכהנת ראשונה שיורדת ליגה. לאחר 16 מחזורים התפטר פוקס ובמקומו מונה אליהו עופר. במהלך העונה היה אבוגזיר שוב לשחקן הרכב קבוע, רשם 25 הופעות, מתוכן 23 בהרכב. באר שבע הצליחה להינצל שני מחזורים לפני הסיום, וסיימה במקום ה-13 בטבלה. בנוסף, הגיע שוב אבוגזיר למעמד רבע גמר גביע המדינה, לאחר שבאר שבע ניצחה בשמינית את מכבי חיפה בתוצאה 0–2. ברבע פגשה את בית"ר תל אביב והפסידה לה בתוצאה 3-0.
בעונת 1977/1978 תופקד בעיקר בעמדת הבלם. הקבוצה סיימה במקום החמישי בטבלה. בעונה שלאחר מכן, עונת 1978/1979, תופקד בעיקר בעמדת המגן השמאלי, רשם 27 הופעות, והבקיע שלושה שערים. הקבוצה סיימה במקום התשיעי בטבלה.
בנוסף, שב למעמד רבע גמר גביע המדינה, לאחר שבאר שבע ניצחה 2-1 את הפועל כפר סבא בשמינית הגמר. ברבע הגמר הפסידה לבית"ר תל אביב בתוצאה 3-0 בתום בעיטות הכרעה מ-11 מטר.
בעונת 1979/1980, תחת אמציה לבקוביץ' שחזר לאמן את הקבוצה, מיעט אבוגזיר לשחק ורשם רק 3 הופעות, כשהקבוצה מסיימת במקום העשירי בטבלה. בעונה שלאחר מכן, עונת 1980/1981, תחת אליהו עופר, שיחק בכל משחקי הליגה, בעיקר בעמדת המגן השמאלי, כשהוא מבקיע שני שערים, וקבוצתו מסיימת במקום ה-11 בטבלה.
בעונת 1982/1983 דרש להשתחרר מהפועל באר שבע בעקבות מעמדו הרעוע בקבוצה, והועבר בהשאלה לעונה אחת לעולה החדשה מכבי יבנה. ביבנה, תחת המאמן לופא קדוש, רשם 19 הופעות בליגה, בעיקר בעמדת הקשר, ואף הבקיע שער אחד, כשקבוצתו מסיימת במקום העשירי בטבלה.
בעונת 1983/1984 הועבר לעולה החדשה הכח מכבי רמת גן, בה שב לשתף פעולה עם הבאר שבעי יעקב כהן, תחת המאמן יהודה שהרבני. אבוגזיר הרבה לשחק, בעיקר בעמדת הקשר, והבקיע שלושה שערים. הקבוצה סיימה במקום ה-11 בטבלה.
אחרית הקריירה
בעונת 1984/1985 שב לקבוצת נעוריו, ושיחק בשורותיה שתי עונות, לפני שפרש ממשחק פעיל.
ב-2010 נבחר להיכל התהילה של הפועל באר שבע.
חיים אישיים
משה נשוי לזהבה לבית סוויסה, ולהם שני ילדים. מתגורר מזה כ-26 שנה בנייפלס שבפלורידה ועובד כנהג לימוזינה.
רצח משפחת גביש
רצח בני משפחת גביש הוא פיגוע ירי שהתרחש ב-28 במרץ 2002 בהתנחלות אלון מורה. בפיגוע נרצחו, בעלה , בנה ואביה  מירי של מחבל חמאס שחדר לביתם.
רקע
בחודש מרץ 2002 ספגה ישראל את מספר האבידות הגבוה ביותר מבין כל חודשי האינתיפאדה השנייה: ביהודה ושומרון נרצחו למעלה מ־30 חיילים ואזרחים ישראלים, ובתחומי הקו הירוק נערכו 11 פיגועי התאבדות, שבהם נרצחו 81 ישראלים נוספים (לשם השוואה, בכל שלוש שנותיה של האינתיפאדה הראשונה נהרגו 90 ישראלים). כמעט לא חלף יום בחודש זה ללא פיגוע קטלני, ובסך הכל נרצחו 105 אזרחים ישראלים ונהרגו 26 חיילים ישראלים בחודש זה. שיאם של הפיגועים היה הפיגוע במלון פארק – פיגוע התאבדות שנערך במלון פארק בנתניה בעיצומו של ליל הסדר (ב־27 במרץ 2002), ובו נרצחו 30 חוגגים. יש המכנים את חודש מרץ 2002 בכינוי "מרץ השחור".
הפיגוע
בליל 28 במרץ, חדר המחבל אחמד עבדל ג'וואד ממחנה הפליטים עסכר בשכם, אל היישוב אלון מורה הסמוך. המחבל עבר את הגדר המקיפה את אלון מורה (שלא הייתה אלקטרונית), והצליח לחדור לבית משפחת גביש בשכונה א' ביישוב. סמוך לשעה 20:30 בערב הוא נכנס לקומה הראשונה בבית, ופתח בירי. ארבעה מבני המשפחה נהרגו מאש המחבל: בני הזוג רחל ודוד גביש; בנם אברהם, קצין סיירת מטכ"ל, בן 25; ויצחק קנר, אביה של רחל. אחיו של אברהם הביא לו את רובהו האישי, אך אברהם לא הצליח לבצע ירי לעבר המחבל.
שלושה בני משפחה נוספים ששהו בבית הצליחו להסתתר מפני המחבל בקומה השנייה, והזעיקו את כיתת הכוננות של היישוב. במקום החלו חילופי אש בין כיתת הכוננות לבין המחבל, שהתבצר בקומה הראשונה, כאשר במקביל חולצו בני המשפחה בסולמות מהקומה השנייה.
חיילי צה"ל, כוח מיוחד של מג"ב וכיתת כוננות כיתרו את הבית והסתערו עליו. במשך מספר שעות סרקו הכוחות בזהירות מרבית את הבית ורק כחמש שעות לאחר תחילת האירוע פרצו לחדר בו שהה המחבל ומצאו את גופתו. לא ברור באיזה שלב של האירוע נהרג. בהוראת צה"ל נותרו תושבי אלון מורה בבתיהם מתחילת האירוע ועד סופו. מותם של האם, אביה ובנה נקבעו במקום. דוד גביש הועבר במצב אנוש לבית החולים תל השומר, שם נפטר על שולחן הניתוחים.
אחרית דבר
במרץ 2016, כ-14 שנה אחרי הפיגוע, ניסתה מחבלת פלסטינית חמושה בסכין לחדור לבית אחד מבני משפחת גביש בקדומים, אך היא נתפסה מיד.
מיכל דלק נאטם מעצמו
מיכל דלק נאטם מעצמו הוא סוג של מכל דלק, המותקן בדרך כלל בכלי טיס, שבו נמנעת נזילה של דלק והתלקחותו במקרה של פגיעה במיכל. מכל דלק רגיל הנפגע מירי או מרסיסים עלול לדלוף, דליפה העלולה לגרום לאובדן דלק שיביא לקיצור זמן המשימה והטווח של המטוס. חמור מכך, דליפה כזו עלולה גרום להתלקחות קטלנית ולפגיעה במטוס עד כדי התרסקותו. הגנה על מכלי הדלק בשכבות שריון אינה מעשית, בשל משקלו של השריון שעלול להכביד על כלי הטיס. מכלי דלק נאטמים מעצמם טיפוסיים כוללים מספר שכבות של גומי ואריג לחיזוק: חלק מהשכבות הן של גומי מגופר וחלק מגומי טבעי ולא מעובד, שיכולות לספוג דלק ולהתרחב כאשר הן באות במגע עמו. כאשר המיכל נפגע הדלק דולף ונספג בשכבות הגומי, שמתנפחות ואוטמות את הנקב.
מלחמת העולם הראשונה
ב-7 בפברואר 1917 הוגשה בקשה לפטנט על "מכל דלק למטוסים מלחמתיים", על ידי ג'ורג' ג'. מורדוק, מארצות הברית. מועצת הסחר הפדרלית (Federal Trade Commission) בלמה את ההצעה ב-6 בפברואר 1918, כדי למנוע דיון או פרסום של ההמצאה, שנחשבה סודית. משרד הפטנטים של ארצות הברית ביטל את החלטת מועצת הסחר ב-26 בספטמבר והעניק למורדוק פטנט על המצאתו.
מלחמת העולם השנייה
בשלבים הראשונים של המלחמה נעשו ניסיונות להגן על מכלי דלק על ידי שימוש במיכלי מתכת, מכוסים מבפנים או מבחוץ בחומר שהתרחב לאחר ניקוב. מחקר גילה כי יציאת הקליע, ולא הכניסה, הייתה הבעיה הגדולה יותר: יציאת הקליע גרמה לעיתים קרובות לנפילת חומר האטימה וכך נוצר חור יציאה גדול. בין הגרסאות המוקדמות ביותר של סוגי מכלי דלק אלו היו אלה שיוצרו בבריטניה בנמל התעופה של פורטסמות' על ידי Fireproof Tanks Ltd (הוקמה ב-1939). מיכלים אלו הותקנו לראשונה במפציץ הקל פיירי באטל וגרסאות אחרות הותקנו במטוסי קרב מדגמי סופרמרין ספיטפייר והוקר הוריקן ובמפציצים כמו האברו לנקסטר. חברת הנדרסון סיפקה מכלי דלק ושמן נאטמים מעצמם למטוס האימון מיילס מאסטר. גם מטוסים גרמניים, ובהם היונקרס Ju 88, צוידו במכלי דלק בעלי יכולת אטימה, שהיו בנויים משכבות של גומי מעל שכבות מעור. גם בארצות הברית נרשמו מספר פטנטים בתחום. חברת גודייר פיתחה מיכל נאטם מעצמו ובו שתי שכבות של תרכובות גומי בתוך מעטפת מתכת או במעטפת הכנף. מיכלים כאלה הותקנו במטוסי ווט F4U קורסייר ובמטוסים נוספים.
לא כל המטוסים במלחמה צוידו במכלי דלק נאטמים מאליהם, וזאת בשל משקלם, הגדול מזה של מכלי דלק רגילים. מטוס הקרב היפני, מיצובישי A6M זירו, לא צויד במיכלים כאלה בשל הרצון לחסוך במשקל ככל הניתן. עם זאת, במהלך המלחמה הוכחה בצורה ברורה שרידותם של מטוסים שבהם הותקנו מכלי דלק נאטמים מעצמם. התברר גם שמיכלים אלו עמידים לפגיעות של כדורי מקלע בקוטר 0.5 אינץ' (12.7 מ"מ) ולעיתים שרדו גם פגיעות מתותחים בקוטר 20 מ"מ.
שימוש מודרני
רוב מטוסי הקרב הסילוניים ב וחלק גדול מהמסוקים מצוידים בסוג כלשהו של מכלי דלק נאטמים מעצמם. תכונה נוספת שקיימת במכלי דלק במסוקים החל משנות ה-80 של המאה ה-20 היא יכולתם לשרוד התרסקות מבלי שיתפוצצו או יתלקחו. חידוש נוסף בבניית מכלי דלק הוא הוספת קצף קשיח, המחלק את המיכל לעשרות תאים קטנים. בדרך זו נמנעת התלקחות של אדי דלק כאשר המיכל מתרוקן.
בנוסף למכלי דלק, מיושמת הטכנולוגיה של מכלי הדלק הנאטמים מעצמם גם בצינורות דלק. כמו כן מצויים מכלי דלק נאטמים מעצמם גם בכלי רכב, כמו נגמ"ש הלחימה LAV-25 שהיה בשימוש חיל הנחתים של ארצות הברית וגם במכונית הנשיאותית שבשימוש נשיא ארצות הברית. גם במכוניות מרוץ מסוימות מותקנים מיכלים כאלה.
פוטו סטרקושה
פוטו סטרקושה (באלבנית: Foto Strakosha; נולד ב-29 במרץ 1965 בעיירה ממלאי שבאלבניה) הוא כדורגלן אלבני ששיחק בעמדת השוער. את רוב הקריירה שלו העביר סטרקושה ביוון.
קריירת מקצועית
סטרקושה נולד בעיירה ממלאי שבאלבניה והחל לשחק כדורגל בגיל צעיר. בשנת 1988 הוא נקלט בדינמו טירנה עמה זכה באליפות, גביע וסופר-קאפ. לאחר שנה וחצי בדינמו, עבר סטרקושה לשחק ביוון.
בשנת 1993 עבר לאולימפיאקוס בה שיחק עד לשנת 1997 עמה זכה באליפות הליגה. בהמשך הוא עבר לפאניוניוס וזכה איתם בגביע יוון בכדורגל. הוא שיחק בקבוצות שונות ביוון עד לפרישתו בשנת 2005 בגיל 40.
סטראשוה זומן לראשונה לנבחרת אלבניה בשנת 1990. הוא שיחק בנבחרת עד לשנת 2005.
לאחר פרישה ממשחק פעיל החל סטרקושה בקריירת אימון. הוא היה מאמן שוערים של אולימפיאקוס עד לשנת 2007. בשנת 2011 הוא היה מאמן נבחרת הנוער של נבחרת אלבניה. בשנת 2014 הוא חזר לאולימפיאקוס למספר שנים. בשנת 2017 מונה סטרקושה למאמן השוערים של לאציו, בה שיחק בנו תומאס סטרקושה.
חוקי מעבר
חוקי מעבר (באנגלית: Pass Laws, באפריקאנס: Paswette, בהולנדית: Pasjeswetgeving) היו חלק מרכזי בחוקי האפרטהייד בדרום אפריקה, ונועדו לבסס את ההפרדה הגזעית במדינה באמצעות דרכונים פנימיים שהונפקו על ידי הממשלה. חוקים אלה בוטלו ב-1986.
חוקי המעבר במאה ה-18 ובמאה ה-19
חוקי המעבר הראשונים נחקקו בשנת 1760 לצורכי הפרדה גזעית במושבת הכף ההולנדית. חוקים אלה העניקו למשטרה את הזכות לדרוש מאפריקאים להציג בכל עת תעודת מעבר, ולעצור את מי שלא היה בעל תעודה בתוקף. בפועל, החוקים מנעו מהאפריקאים מגורים באזורים שבהם התגורר האדם הלבן, אך אפשרו מעבר לצורכי עבודה. על פי חוקי האפרטהייד המעסיקים תמיד היו לבנים, וחוקי המעבר גרמו להתבססותה של מערכת עבודה זולה וכפיפות השחורים ללבנים.
תעודות המעבר הוחלפו בדרכונים פנימיים ב-27 ביוני 1797 באמצעות חוק של המושל ג'ורג' מקרטני. רוב העובדים השחורים הועסקו באותה עת בחקלאות ובתעשייה. החל משנת 1880 נפתחו מכרות רבים ברחבי המדינה, ונעשה שימוש בחוקי מעבר כדי להעביר עובדים באופן הדרגתי מענפים אחרים לענף הכרייה.
בשנת 1896 חוקקה הרפובליקה הדרום-אפריקאית שני חוקי מעבר נוספים לעובדים, שחויבו לשאת תג מתכת מיוחד שהונפק עבורם.
חוקי המעבר במאה ה-20
חוקי המעבר חלו על גברים בלבד. בסביבות שנת 1910 הציעה הממשלה להחילם גם על הנשים השחורות במדינה. בתגובה פרץ גל מחאה עצום של נשים שחורות שהתנגדו בתוקף להצעה, והיא ירדה מהפרק. בשנת 1952 עלתה שוב הצעה דומה, וגם היא הוסרה מסדר היום.
מחאות הנשים נגד חוקי המעבר הולידו שיר מחאה פופולרי, המייצג עד היום את האומץ והכוח של הנשים בדרום אפריקה:
בתחילת המאה ה-20 גבר המתח בין קהילות הלבנים והשחורים בדרום אפריקה, ומדיניות האפרטהייד באה לידי ביטוי מפורש בחוקי המדינה. חוקי המעבר עודכנו מעת לעת, במטרה לצמצם ככל האפשר את שהותם של שחורים באזורים עירוניים, שבהם התגוררו בעיקר לבנים. העדכונים העיקריים נחקקו בשנים 1923, 1945 ו-1952, וחלו על כלל הגברים השחורים מגיל 16 ומעלה. בתיקונים שביצעה הממשלה לחוקי המעבר משנת 1950 ואילך נאמר בגלוי שמטרתם היא הוצאת האפריקאים משכונות מגורים של לבנים, והכלתם בתוך בנטוסטנים.
בשנת 1953 הורחבו חוקי המעבר באמצעות "", ובתגובה יזמו ונלסון מנדלה, מנהיגי הקונגרס הלאומי האפריקני, קמפיין אי-ציות אזרחי נגד החוק. במהלך המחאה שרף מנדלה בהפגנתיות את תעודת המעבר שלו. מחאה זו אפשרה לממשלה להכריז בתגובה על מצב חירום ולנקוט צעדים דרסטיים נגד הפגנות לא-אלימות.
משנת 1968 ואילך גברו הפשיטות על דירות מגורים ומקומות עבודה בהם שהו שחורים בניגוד לחוק. במקביל, חלה ירידה קלה באכיפה במרחב הציבורי.
סוף תקופת האפרטהייד וביטול חוקי המעבר
תעודות המעבר הפכו לאחד הסמלים הבזויים ביותר של שלטון האפרטהייד. אלפים נעצרו במחאות נגד חוקי המעבר, ואחת מהמחאות הללו הובילה לאירועי טבח שארפוויל ב-21 במרץ 1960, בהם נהרגו 69 מפגינים, ולמעצרו של באותו יום. בעקבות הטבח הממשלה הכריזה על מצב חירום, מנהיגי הקונגרס הלאומי האפריקני והקונגרס הפאן-אפריקני נעצרו, והארגונים הוצאו על ידי ראש הממשלה הנדריק פרוורד מחוץ לחוק. אירועים אלה הובילו לתשומת לב עולמית לנעשה בדרום אפריקה, ולהחרפת הבידוד הבינלאומי של המדינה.
בשפה הדיבורית תעודות המעבר כונו לעיתים קרובות דומפס (dompas), משחק מילים שהוא קיצור של הביטוי domestic passport (דרכון פנימי) אך יכול להתפרש גם כ-"dumb pass" ("תעודה מטופשת").
מלבד אפליית שחורים, חוקי המעבר שימשו גם לאפליה כלפי צבעוניים, בהם הודים, סינים וערבים, וכן בני תערובת של צאצאי המתיישבים האפריקאנרים ובני שבטים אפריקאיים. לדוגמה, נאסרה כניסת צבעוניים למדינת אורנג' החופשית.
בין 1916 ל-1984 נעצרו או הועמדו לדין מעל ל-17,745,000 אפריקאים עקב הפרת חוקי המעבר.
ביולי 1986 שרר בדרום אפריקה משטר צבאי, וחודש לפני כן הוכרז על מצב חירום כלל-ארצי. מדינות וארגונים רבים בקהילה הבין-לאומית גינו את מדיניות הממשלה, וכדי להתמודד עם גל הגינויים הסירה הממשלה ב-23 ביולי 1986 את החובה שחלה על השחורים לשאת תעודות מעבר. עם זאת, חוקי המעבר לא בוטלו כליל. גברים ונשים שחורים עדיין נדרשו להחזיק תעודות מעבר, אף על פי שבוטלה החובה לשאת אותם בכל עת, ואי-הצגת תעודת מעבר כבר לא הייתה עבירה פלילית.
חוקי המעבר הנותרים בוטלו ב-13 בנובמבר 1986. בהצהרה של נאמר כי ביטול חוקי המעבר, יחד עם ההכרה הרשמית באיגודי עובדים שחורים, הן הרפורמות החשובות ביותר שנעשו בדרום אפריקה מאז מלחמת העולם השנייה.
שכר ממוצע
שכר ממוצע הוא נתון סטטיסטי, המשמש כאחד האומדנים לרמת השכר במשק. זהו השכר שמשתכרת האוכלוסייה העובדת בכלכלה של מדינה, והוא מהווה בסיס לתשלומים שונים הצמודים אליו. השכר הממוצע מחושב על ידי חישוב סכום כל התשלומים למשרות שכיר (כלומר, ללא המובטלים), וחילוק סכום זה במספר האנשים העובדים. חישוב השכר הממוצע במשק שונה מחישוב "תוצר מקומי גולמי (תמ"ג) לנפש", המחושב על ידי חילוק סכום התוצר המקומי הגולמי של כל אוכלוסיית מדינה, כולל המובטלים ואלו שאינם חלק מכוח העבודה (אנשים שפרשו לגמלאות, ילדים, תלמידים וכדומה).
עונת 1995/1996 באליפות רוסיה בכדורסל גברים
אליפות רוסיה בכדורסל גברים 1995/1996 היא העונה החמישית של אליפות רוסיה בכדורסל גברים והשנייה שנערכה בשם ליגת העל, לאחר שקודם לכן נקראה הדיוויזיה הראשונה.
שכר ממוצע
השכר הממוצע במשק הוא מדד משלים לחישוב השכר החציוני, העדיף עליו לצורך ייצוג רמת השכר המאפיינת את מעמד הביניים, בעיקר בחברות שבהן יש פערי ההכנסות, או ערכי קיצון משמעותיים (ראו גם חריג חשוד טעות).
עונת 1995/1996 באליפות רוסיה בכדורסל גברים
לאלופת הליגה הוכתרה צסק"א מוסקבה, שצברה זכייה שלישית רצופה באליפות רוסיה.
שכר ממוצע
השכר הממוצע במדינות ה-OECD
בטבלה להלן השכר השנתי הממוצע במדינות ה-OECD משנת 2012. המידע נתון ביחידות דולר של שנת 2020.
עונת 1995/1996 באליפות רוסיה בכדורסל גברים
העונה הסדירה
העונה הסדירה נערכה בשיטת טורניר בן שני מחזורים, כשכל אחת משחקת נגד יריבותיה משחק בית ומשחק חוץ. העונה נפתחה ב-3 ספטמבר 1995 והסתיימה ב-27 במרץ 1996.
טורניר השש
זהו טורניר מחזורי שנערך בקרב קבוצות מהמקומות 6–8 של ליגת העל וקבוצות ממקומות 1–3 מליגת המשנה. הטורניר נערך בקאזאן, בין 19 במרץ ל-6 באפריל 1996.
יחסי בוליביה–שווייץ
יחסי בוליביה–שווייץ הם היחסים הדיפלומטיים הרשמיים שבין המדינה הרב לאומית של בוליביה לבין הקונפדרציה השווייצרית.
היסטוריה
בין המדינה הרב לאומית של בוליביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין המדינה הרב לאומית של בוליביה לבין הקונפדרציה השווייצרית הם יחסים דיפלומטיים חמים וידידותיים.
שווייץ פתחה קונסוליה כללית בבוליביה בשנת 1935 ונציגות דיפלומטית בשנת 1962. היחסים הדיפלומטיים הרשמיים שבין בוליביה לשווייץ כוננו בשנת 1946, והסוכנות השווייצרית לפיתוח פועלת במדינה החל משנת 1968.
קינבו 900
קינבו 900 (בגרמנית, באנגלית: KINEVO 900, קרוי גם: zeiss-kinevo-900  קרוי גם: QEVO) הוא מיקרוסקופ ניתוחי מתוצרת חטיבת הטכנולוגיה הרפואית Carl Zeiss Meditec בבעלות יצרנית מערכות האופטיקה והאלקטרואופטיקה הגרמנית קרל זייס א.ג. (Carl Zeiss AG  (ממותג: zeiss).
המכשיר מאפשר ביצוע פעולות ניתוחיות מורכבות בשילוב אמצעים רובוטיים, אמצעי ניווט, הדמיה תוך ניתוחית, ויכולות אנדוסקופיות., בנוסף המערכת מספקת משוב תוך ניתוחי על ההתקדמות בניתוח על פני ההדמיה שנרכשה לפני הניתוח או במהלכו. ליכולות אלה ישנה חשיבות גדולה, מכיוון שהן משפרות מאוד את היעילות של ניתוחים לכריתה של גידולים שפירים וממאירים, בדיוק מקסימלי ועם מינימום פגיעה באזורי מוח רגישים.
ממאפייני "קינבו 900"
"קינבו 900" נחשב כיום למיקרוסקופ המתקדם בעולם.
המיקרוסקופ מאפשר הדגמה של מחלות מוחיות שונות, כולל כריתת גידולים שפירים וממאירים באמצעות סימון, והדמיה מתקדמת של כלי הדם המוחיים. בנוסף, "קינבו 900" מאפשר ראייה בתלת־ממד של פתולוגיות מוחיות שונות, תוך שימוש במשקפי תלת־ממד על פני מסך רחב, ללא צורך להשתמש בעיניות המיקרוסקופ.
בנוסף יש למיקרוסקופ יכולות משופרות ומתקדמות ביותר בתחום הרובוטיקה, אלמנט המגדיל את יעילות ניתוחי הכריתה בדיוק מקסימלי ועם מינימום פגיעה באזורי מוח רגישים.
"קינבו 900" היא רובוטיקה כירורגית מבוקרת המשפרת רמת תפעול המאפשרת דייקנות ומיצוב. בנוסף, "PointLock" מאפשרת לכירורג לבצע תנועת "KeyHole" (בתרגום חופשי לעברית: "חור המנעול") להתבונן על שטח גדול יותר בתוך חלל - יתרון מסוים באזורים עם גישה צרה.
מיקרוסקופים אופרטיביים הפכו לבסיסיים להצלחתם של פרוצדורות כירורגיות מודרניות אחרות. הם הפכו לפלטפורמות פעילות לפיתוח ממשקי בקרת משתמשים משופרים ומערכות רובוטיות. ההתפתחויות האחרונות מספקות משמעותית יותר פונקציות מאשר מיקרוסקופים אופרטיביים קודמים.
מחקר
מחקר בן שנה, פורסם ב-22 במרץ 2019 על ידי "Evgenii G Belykh" וחב' מהמרכז רפואי סנט ג'וזף, פיניקס, ארצות הברית במטרה לבצע הערכה מקיפה של מערכת מיקרוסקופ הדמיה רובוטית- "ZEISS KINEVO 900".
המחקר משווה את ביצועיו למודל הקודם של מיקרוסקופ כירורגי מתוצרת "ZEISS". הערכה בוצעה במעבדה לחקר נוירוכירורגיה, וההערכה כיסתה תפקוד רובוטי, אקסוסקופי (exo - חיצוני), אנדוסקופי ואפקט קרינתי.
המחקר מצא כי "KINEVO 900" מספק מספר שיפורים ביחס למיקרוסקופ הכירורגי הקודם.
ויזואליזציה היברידית דיגיטלית "4K" של תלת מימד של "קינבו 900" התגלתה כשיפור משמעותי ביחס לטכנולוגיה קודמת. במצב ההדמיה האקסוסקופית ובמרחק העבודה הארוך, צוות החדר הניתוח כולו יכול להעריך את המבנים המפורטים בעומק המסדרון הכירורגי. יתר על כן, התצוגה האקסוסקופית המסך הרחב התלת-ממדי מגדילה את הערך החינוכי להכשרת כירורגים בשיטה. המחקר מצא כי ניתן היה לבצע תפר מיקרו-וסקולרי ומניפולציות מיקרו-כירורגיות אחרות כאשר ה-"קינבו 900" שימש כאקסוסקופ עם התצוגה התלת-ממדית.
ה-"קינבו 900" סיפק פונקציית שכבת על-פני "Indocyanine green (ICG)" אנגיוגרפיה עם כיסוי מציאות מוגבר, רזולוציית תמונה טובה יותר ושיפור זרימת העבודה לאחר העיבוד לכימות הזרימה בהשוואה למערכות "ZEISS" הקודמות. מחקר זה הראה כי אנגיוגרפיה של "Indocyanine green (ICG)" הייתה מספיק רגישה כדי להעריך את זרימת הדם, אפילו בכלי קטן בקוטר של 1 מ"מ, עם תוצאות כמותיות דומות.
סיוע אנדוסקופי בניתוחים תוך-גולגולתיים המופעלים על ידי מיקרוסקופ מציע הדמיה נוספת של המבנים העמוקים. עם זאת, סיוע באנדוסקופ מוגבל על ידי ירידה או לפחות מכשולים משמעותיים בתמרון בהשוואה לשימוש במיקרוסקופ הניתוח.
"קינבו 900" היא פלטפורמת הדמיה רובוטית הממצקת שילוב של הדמיה מיקרוסקופית ואקסוסקופית עם אנדוסקופ זוויתי לבדיקה. כלי המיקרו-פיקוח המשולב במלואו, דגם ה-"QEVO", איפשר לבדוק אזורים סביב חלל הכריתה. השילוב של שתי תצוגות בפורמט תמונה-בתמונה מאפשר דרך בטוחה ויעילה לבצע נהלים בסיוע אנדוסקופ.
ההדמיה שלאחר הניתוח אישרה כריתה מוחלטת והמטופל נצפה חוזר לתפקוד מלא חודש לאחר הניתוח.
מסקנת המחקר: בסך הכל, השיפורים שבוצעו ב-"קינבו 900", יחד עם כלי המיקרו-פיקוח האנדוסקופי המשולב לחלוטין, הם משמעותיים.
שיפורים אלה ישפיעו על ארגונומיה, על דיוק, יעילות, על איכות הצפייה ועל הערך החינוכי של הליכים כירורגיים, ובלבד שמנתחים יקבלו הכשרה מתאימה לשימוש מיטבי.
בישראל
"קינבו 900" נכנס בסוף שנת 2019 לשימוש במחלקת נוירוכירורגיה ב-בית החולים רמב"ם.
חלוצי המנתחים במדינת ישראל ב"קינבו 900" הם: מנהל המחלקה הנוירוכירורגית הד"ר גיל סוירי וסגנו הד"ר עידו פלדור.
קיקה סטיין
אנריקה "קיקה" סטיין סולאר (בספרדית: Enrique "Quique" Setién Solar; נולד ב-27 בדצמבר 1958) הוא כדורגלן עבר ומאמן כדורגל ספרדי המאמן את ויאריאל.
קריירת משחק
סטיין נולד בסנטנדר שבספרד, ובשנת 1977 ערך את הופעת הבכורה שלו בלה ליגה במדי הקבוצה המקומית ראסינג סנטנדר, בה שימש בדרך כלל כשחקן מחליף. הקבוצה ירדה לליגה השנייה בתום עונת 1978/1979, עלתה חזרה ללה ליגה בתום עונת 1980/1981, ירדה שוב בתום עונת 1982/1983 ועלתה בתום עונת 1983/1984. הוא החמיץ את עונת 1982/1983 בשל פציעה.
בתחילת עונת 1985/1986 עבר לאתלטיקו מדריד, וסיים עם הקבוצה במקום החמישי. בעונה העוקבת סיימה הקבוצה במקום השביעי, אך בעונת 1987/1988 לא זכה לדקות משחק משמעותיות תחת המאמן ססאר לואיס מנוטי ובתום העונה עזב את הקבוצה ועבר לCD לוגרונייס, ששיחקה בלה ליגה.
סטיין שיחק בליגורניו במשך ארבע עונות, ובתום עונת 1991/1992 חזר לקבוצת נעוריו, ראסינג סנטנדר, סייע לה לחזור ללה ליגה בתום עונת 1992/1993 ושיחק במדיה עד ינואר 1996, אז שוחרר מהמועדון יחד עם המאמן ויסנטה מיירה. ביוני 1996, לאחר מספר חודשים בהם לא שיחק ובתום העונה בלה ליגה, שיחק שלושה משחקי פלייאוף יחד עם לבאנטה, סייע לה לעלות לליגה השנייה והודיע על פרישה.
קריירת נבחרת
סטיין שיחק שלוש פעמים במדי נבחרת. הופעת הבכורה שלו הייתה ב-20 בנובמבר 1985 במשחק ידידות נגד שנגמר בתוצאה 0–0.
סטיין זומן לסגל נבחרת למונדיאל 1986, אך לא שיחק כלל במהלך הטורניר.
קריירת אימון
סטיין החל לאמן בשנת 2001 את ראסינג סנטנדר, הקבוצה בה שיחק במרבית הקריירה שלו. הוא החל לאמן את הקבוצה במחזור הליגה השביעי ובסוף העונה העלה אותה ללה ליגה.
בשנת 2003 עבר לאמן בפולידפורטיבו אחידו מהליגה הספרדית השנייה, אך פוטר לאחר שהשיג שני ניצחונות בלבד ב-15 משחקים.
בעונת 2007/2008 החל לאמן קבוצה נוספת בה שיחק, CD לוגרונייס, ששיחקה בליגה הספרדית השלישית בכדורגל, אך פוטר באמצע העונה.
ב-19 באוקטובר 2015 מונה למאמנה של לאס פאלמס במקומו של פאקו הררה. את עונת 2015/2016 סיימה הקבוצה במקום ה-11. ב-18 במרץ 2017 הודיע כי יעזוב את המועדון בתום עונת 2016/2017 בשל סכסוך עם ההנהלה. הקבוצה סיימה את הליגה במקום ה-14.
ב-26 במאי 2017 חתם לשלוש עונות כמאמן ריאל בטיס. את עונת 2017/2018 סיימה הקבוצה במקום השישי, שהקנה לה כרטיס לשלב הבתים של הליגה האירופית. הקבוצה סיימה במקום הראשון בבית עם שלושה ניצחונות ושלוש תוצאות תיקו, אך הודחה בשלב 32 האחרונות לאחר שהפסידה במצטבר 4–6 לסטאד רן הצרפתית. את עונת 2018/2019 סיימה הקבוצה במקום העשירי, וב-19 במאי 2019 הודיע סטיין כי יעזוב את הקבוצה בתום העונה.
ב-13 בינואר 2020 חתם כמאמן ברצלונה עד לתום עונת 2021/2022, במקומו של המאמן ארנסטו ואלוורדה שפוטר.
ב-25 באוקטובר 2022 מונה למאמן ויאריאל מהלה ליגה, לאחר עזיבתו של המאמן אונאי אמרי לאסטון וילה.
חיים אישיים
בנו של סטיין, לארו, הוא גם כדורגלן, והוא משחק בעמדת הקשר בסנט אנדראו מהליגה הספרדית הרביעית.
יחסי ונצואלה–שווייץ
יחסי ונצואלה–שווייץ הם היחסים הדיפלומטיים הרשמיים שבין הרפובליקה הבוליברית של ונצואלה לבין הקונפדרציה השווייצרית.
היסטוריה
בין הרפובליקה הבוליברית של ונצואלה לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה הבוליברית של ונצואלה לבין הקונפדרציה השווייצרית הם יחסים דיפלומטיים מתוחים. שווייץ והאיחוד האירופי מטילים סנקציות על ונצואלה עקב הפרת זכויות האדם הבוטה שמתקיימת בה מטעם המשטר הסוציאליסטי.
שווייץ פתחה קונסוליית כבוד בקראקס בשנת 1909. בשנת 1939 פתחה שווייץ צירות בקראקס, ששודרגה למעמד של שגרירות בשנת 1961. הוועידה הקבועה השווייצרית-ונצואלנית הוקמה בשנת 1979.
מאז 5 באפריל 2019 מהווה שווייץ מעצמה מעניקת חסות עבור ארצות הברית בוונצואלה.
אמה (מיני-סדרה)
אמה (באנגלית: Emma) היא מיני-סדרה בת ארבע חלקים, עיבוד לרומן "אמה" מאת ג'יין אוסטן שפורסם לראשונה ב-1815. את התסריט כתבה סנדי ולץ', מי שכתבה בעבר את התסריטים לסדרות "ג'יין אייר" ו"צפון ודרום". הבמאי הוא ג'ים או'הנלון. בסדרה מככבים רומולה גראי בתפקיד הראשי בדמות אמה וודהאוס, ג'וני לי מילר בתפקיד החבר הנאמן מר נייטלי, ומייקל גמבון בתפקיד אביה של אמה, מר וודהאוס. הסדרה שודרה לראשונה בערוץ BBC One החל מ-4 עד ל-25 באוקטובר 2009.
תקציר עלילה
לפירוט עלילת הרומן ראו את הערך "אמה".
הרומן של אוסטן מגולל את סיפורה של אמה וודהאוס שהיא כדבריה "יפה, פקחית ועשירה". אמה בולטת בעיירה הקטנה של הייבורי, ומאמינה שהיא שדכנית מיומנת, ומנסה שוב ושוב לשדך בין חבריה ומכריה. אין דבר שמהנה אותה יותר מאשר להתערב בחיי האהבה של הסובבים אותה. אבל כשהיא לוקחת תחת חסותה את הנערה הארייט סמית', ההתערבות שלה גורמת נזק.
כשהיא ניצבת מול האיוולת והחוסר בגרות שלה, והמשבר שמגיע בעקבותיו גורם לה לחרטה עמוקה ובהמשך לסיום מאושר.
הפקה
בתחילה נערכו הצילומים בכפר צ'ילהאם בקנט במשך ארבעה ימים מ-14 ועד 19 באפריל 2009. צוות ההפקה כיסה רחובות אחדים בחצץ כדי להסוות את כבישי המאה העשרים ואחת. בנוסף הקימו מזרקה בכיכר הכפר. הצילומים נערכו מ-8 בבוקר עד 7 בערב, בתקופה שחפפה עם חופשת חג הפסחא. בהמשך נערכו צילומים בכנסייה הקהילתית בסנד שבסארי ב-24 וב-28 באפריל, שם צולמה החתונה ויום ראשון בכנסייה. צילומי פנים נערכו בסקווריס קורט שבווסטרהאם בקנט. הסצנה בה אמה והרייט מבקרות את העניים צולמה בהטפילד שבהרטפורדשייר.
יורם ישראלי
יורם ישראלי (נולד ב-18 במרץ 1953) הוא פוליטיקאי שכיהן כראש המועצה האזורית מטה אשר.
ביוגרפיה
יורם ישראלי נולד ב-18 במרץ 1953 בבית חולים "העמק" ליוסף ועדה ישראלי, חברי ומייסדי הקיבוץ הדתי עין הנצי"ב בעמק בית שאן. אביו יוסף ("אורוס"), ואמו עדה ("אדל'ה"). הוריו עלו מגרמניה בשנת 1935 כחלוצים צעירים ונפגשו בעיר גנים בחיפה, שם הקימו גרעין עבודה שעסק בעבודות חקלאיות שונות ברחבי הארץ. לאחר מסע ארוך, בעיקר בחיפוש אחר עבודות חקלאיות ברחבי הארץ, הקימו את היישוב אמונים בחולות נחלת יהודה ע"ש גרעין המייסדים "אמונים".
ב־1946, בצו התנועה, נדדו לעמק בית שאן ובט"ו בשבט שנה זו, הקימו את קבוץ עין הנצי"ב בו נולדו חמשת ילדיהם ובהם יורם ישראלי וארבעת אחיו.
את לימודיו עשה יורם ישראלי בבית הספר הדתי המשותף לקיבוצי האזור הדתיים בעמק בית שאן. לאחר סיום לימודיו, התגייס לקורס טיס ומשם דרך הנח"ל וקורס קצינים הגיע לאחר סיום מלחמת יום כיפור, לשירות כמ"פ טנקים בחטיבת השריון 188 ברמת הגולן. את שירות המילואים שלו עשה בחטיבת טנקים מילואים בדרום הארץ. בתפקידו האחרון שימש כסמח"ט החטיבה, בדרגת סא"ל.
ב־1977 לאחר שירות בקבע התחתן עם אשתו סמדר, בת קיבוץ געתון, אותה הכיר בזמן השירות הצבאי. לאחר טיול ארוך בעולם חזר והתקבל עם סמדר כחברים בקיבוץ געתון. בקיבוץ עבד במטע האבוקדו ושימש במיגון תפקידים בהם בין השאר: מזכיר קיבוץ, מנהל עסקי של הקיבוץ, גזבר הקיבוץ ויו"ר הקיבוץ.
משנת 2000 ניהל את החברה הכלכלית במועצה האזורית מטה אשר. בנוסף ניהל את אגודת המים האזורית "מאגרי אשר" והיה אחראי להקמת מפעל ההשבה הגדול לאספקת מי קולחים לשטחי החקלאות בגליל המערבי.
לאחר פטירתו הפתאומית של יהודה שביט ראש המועצה האזורית מטה אשר, התמודד בדצמבר 2013 בבחירות לראשות המועצה וזכה בהם בלמעלה מ-60% מקולות המצביעים.
חיים אישיים
ישראלי נשוי לסמדר, לזוג יש 2 בנות ובן.
קקומיסטו
קקומיסטו (שם מדעי: Bassariscus sumichrasti) הוא מין של ראקון קטן החי באמריקה המרכזית ביערות טרופיים. הוא מהווה מין בינים במשפחת הראקוניים בין הדביבון לחוטמן וקרוב משפחתו היחיד הוא דביבון זנב-טבעת הנפוץ במדבריות אמריקה הצפונית.
הקקומיסטו מגיע לאורך 47-38 ס"מ ולמשקל 1.5-1 ק"ג, אין הרבה הבדל בין הזוויגים. יש לו זנב גדול ובעל טבעות וגופו כתום-אפור עם ראש בעל עיניים בולטות ואוזניים ארוכות מאוד. האף ורוד ומוארך. הוא מוארך וגמיש ומומחה בטיפוס על עצים, אך יש לו טפרים קצרים.
הקקומיסטו נפוץ ממקסיקו עד פנמה אך נחבא מאוד אל הכלים. הוא יוצא לשוטט בלילה וצד לבד. הם מותאמים למגוון סוגי יערות ומעדיפים לחיות בצמרות אך לא נמצאים ביערות פתוחים עם עצים נמוכים. אוכלוסייתם בקוסטה ריקה נתונה בסכנה, אבל הרוב הגדול איננו בסיכון.
הקקומיסטו אוכל כל מה שהוא ימצא בחופת היער לרבות יונקים קטנים, עופות וביצים, חרקים וזוחלים קטנים וכן אוכל צמחוני. הוא יורד לקרקע לעיתים רחוקות, שם הוא פגיע לטורפים משוטטים כמו היגואר.
ליביה חכמון איילי
ליביה חכמון איילי (נולדה ב-1 בנובמבר 1952) היא שחקנית תיאטרון וטלוויזיה ישראלית.
ביוגרפיה
סיימה לימודי תואר ראשון בתיאטרון ב-1977 באוניברסיטת תל אביב, ובהמשך למדה שם בבית הספר לחינוך בשנים 1987–1989 לתעודת הוראה בתיאטרון ולתואר שני במסלול עיוני תיאטרון, אותו סיימה ב-2001.
בין השנים 1991–2001 הייתה מזכ"ל איגוד השחקנים והבמאים בהסתדרות הכללית, ובשנים 1996–2001 גם הייתה חברת ההנהלה הציבורית של תיאטרון בית ליסין. כמו כן ייצגה את ישראל בוועדה לתיאטרון בפדרציה הבינלאומית של השחקנים (FIA) בשנים 1994–2001
מאז 2018 משמשת כמדריכה פדגוגית בהכשרת מורי תיאטרון בסמינר הקיבוצים.
חיים אישיים
נשואה לשחקן יעקב איילי, ואימו של האמן יפתח איילי. מתגוררת בתל אביב.
עונת 2003/2004 ביורוליג
המשחק הראשון התקיים ב-6 בנובמבר 2003 ותחרות הסתיימה ב-1 במאי 2004. בתחרות השתתפו 24 קבוצות.
מתכונת התחרות
24 קבוצות החלו בעונה הסדירה, בשלב הראשון הקבוצות חולקו ל-3 בתים כש-5 הקבוצות הראשונות בכל בית והקבוצה בעלת המאזן הטוב ביותר במקום ה-6 עלו לשלב הטופ 16. בשלב הבא, 16 קבוצות התחרו ב-4 בתים. המנצחת של כל בית העפילה למשחקי הפיינל פור שנערכו בהיכל נוקיה בתל אביב.
לב בנימין
לב בנימין היא עמותה רשומה הפועלת באזור המועצה האזורית מטה בנימין במטרה לתת מענה למצוקות של ילדים בעלי צרכים מיוחדים ולמשפחותיהם, המתגוררים ביישובי המועצה.
העמותה נוסדה בשנת 1998. פעילים בה כ-300 ילדים הסובלים מפגיעות, נכויות התפתחותיות או ממחלות כרוניות ותורשתיות שונות כגון: תסמונת דאון, תסמונת ויליאמס, חירשות, עיוורון,שיתוק מוחין, פיגור מנטלי וקשיים אחרים.
מעון שיקומי
בשנת 2015 העמותה הקימה מעון שיקומי ביישוב עפרה לתינוקות בעלי מגוון אבחנות. המעון מעניק לפעוטות שגרת יום טיפולית ומגוון פעילויות אשר מסייעות לקידום וטיפוח היכולות של הילדים.
מועדונית
עמותת לב בנימין מפעילה מועדונית מזמן הקמת העמותה, בשנת 1998. המועדונית מספקת מסגרת יומיומית בשעות אחה"צ הכוללת פעילות חווייתית, אישית וקבוצתית לכלל הגילאים. במועדונית ניתנת הזדמנות להקניית כישורי חיים ומיומנויות אישיות וחברתיות דרך פעילויות בתחומים שונים כגון: מוזיקה, תנועה, יצירה, ספורט ועוד.  המועדונית התחילה בשיתוף פעולה עם אולפנת עופרה, שאף הקצתה לשם כך שני קרוואנים בשטחה.
נופשון
עמותת לב בנימין מפעילה בית מותאם לאוכלוסייה בעלת צרכים מיוחדים, בו מתאפשר לילדים לשהות לילות מחוץ לבית ההורים בהתאם לזכאות מטעם המדינה. הלינה כוללת טיפול ודאגה לכל צורכיהם על ידי צוות העמותה, וכן התנסות במיומנויות של ניהול בית.
דיור חוץ ביתי
העמותה מפעילה דירות ביישובי מועצת מטה בנימין, לבנים ובנות עבור בוגרים בעלי צרכים מיוחדים מעל גיל 21.
פעילויות
לאורך השנה מקיימת העמותה גם פעילויות חווייתיות לילדים ולמשפחות. כגון קייטנות, שבת למשפחות של ילדי העמותה, אירוח ילדי העמותה בקהילות שונות ברחבי המועצה, מפגשי הורים ומערך חונכות אישית לכל ילד.
אליפות אפריקה בכדורגל נשים 1995
אליפות אפריקה בכדורגל נשים 1995, היא אליפות אפריקה בכדורגל נשים השנייה שארגנה קונפדרציית הכדורגל של אפריקה. הטורניר נערך בשיטת בית-חוץ מ-5 בנובמבר 1994 עד ה-18 במרץ 1995. האליפות שימשה כטורניר המוקדמות לגביע העולם 1995, שנערך באותה שנה בשוודיה. שמונה נבחרות היו אמורות להשתתף באליפות, אך שתיים מהן פרשו (גינאה וקמרון), מה שגרם לכך שרק שש נבחרות התחרו על הזכות לייצג את אפריקה בגביע העולם.
במפגש הגמר הכפול נפגשו דרום אפריקה (בפעם הראשונה בתולדותיה) והאלופה המכהנת ניגריה. בסיכום שני המשחקים, ניצחה ניגריה 11–2, וזכתה בתואר בפעם השנייה ברציפות. בעקבות זכייתה היא העפילה לגביע העולם כנציגה היחידה של קונפדרציית הכדורגל של אפריקה.
דיישון בוקר
קריירה
ב-26 בדצמבר 2020 חתם בגטינגן הגרמנית. ב-3 באוגוסט 2021 חתם בלה-מאן סארת הצרפתית. ב-28 בפברואר 2022 חתם בפוס פרובנס באסקט הצרפתית. ב-30 ביולי 2022 חתם בהפועל גליל עליון.
איתי זילבר
ביוגרפיה
אחרי שחרורו מצה"ל בשנת 2006 החל לעבוד כתחקירן בתוכנית חמש עם רפי רשף ששודרה בערוץ 10. בהמשך עבד כתחקירן במגזין הבידור "Y בעשר" וכרכז מערכת בתוכנית הסאטירה "מהדורה מוגבלת" בערוץ ביפ. בשנת 2008 החל לעבוד כעורך משנה בתוכנית צחוק מעבודה ברשת. בהמשך שימש כעורך בערוץ 24.
בשנת 2015 חזר לגלי צה"ל כמנהל במחלקת התוכניות, ומונה לעורך האחראי של מיזם ההנצחה "אלה האחים שלי". במסגרת המיזם חיילים המשרתים בצה"ל מלחינים ומבצעים שירים שכתבו חללי מערכות ישראל. שנה לאחר מכן, זילבר החל לפקד על קורס העיתונאים המועבר לחיילים החדשים בתחנה.
בשנת 2018 החל להגיש את התכנית הכלכלית "השורה התחתונה". במסגרת התכנית נחשף בין השאר כי שר האוצר דאז משה כחלון שכר את שירותיו של עורך דין פרטי לקראת פרסום דו"ח מבקר המדינה על התנהלות משרדו באותה שנה. בשנת 2021 התכנית דורגה כתוכנית הכלכלית המואזנת ביותר ברדיו הישראלי באותה שנה לפי סקר TGI . כיום זילבר מפרסם טורי דעה ופרשנות בנושאי כלכלה וחברה בעיתונים גלובס, מקור ראשון וישראל היום, ומרצה לצעירים בנושאי חינוך פיננסי והתנהלות כלכלית מעצימה.
בשנת 2018 היה מעורכי תוכניות הטלוויזיה בקשת 12 "NEXT", שהנחה דרור גלוברמן, ו"חדשות הבוקר" עם ניב רסקין. באותה שנה זכה בפרס מפקד גלי צה"ל על רצועת השידור "70 לישראל" אותה הגיש עם העיתונאית מרב בטיטו. בשנת 2022 החל לשמש כמגיש מתחלף בתוכנית הרדיו "יהיה בסדר" לצד אביב לביא.
זילבר בוגר תואר ראשון במדעי המדינה מאוניברסיטת תל אביב ובוגר תואר שני במנהל עסקים מאוניברסיטת בר-אילן. הוא עמית במכון גשר למנהיגות משנת 2018 וחבר בקהילת ROI מייסודה של קרן שוסטרמן משנת 2019.
משנת 2020 הוא עומד בראש המסלול ללימודי עיתונות בחוג לתקשורת באוניברסיטת תל אביב.
אביה פרחי
אביה פרחי (נולדה ב-29 בפברואר 1992) היא אשת תקשורת, מנחת טלוויזיה ויוצרת תוכן ישראלית. מנחת ערוץ MTV ישראל ויוצרת הסדרות ״הקומה האחרונה״ (מועמדת פרסי האקדמיה) ו״טוק טוק״.
ביוגרפיה
פרחי נולדה בנס ציונה, למדה מוזיקה בתיכון בן-גוריון. התגייסה לצה״ל לתפקיד מאבחנת מדעי ההתנהגות. בגיל 22 עברה לגור בתל אביב.
קריירה
בשנת 2015 החלה להיות כתבת באתר mako, שם צילמה כתבות וראיונות מאחורי הקלעים של תוכניות כמו הכוכב הבא, המתמחים , להעיר את הדב ו-2025.
בשנת 2016 החלה לעבוד בענני (לשעבר ענני תקשורת) כמנהלת הדיגיטל ומנחת ערוץ MTV. במסגרת עבודתה הנחתה את חדשות MTV, בה דיווחה על חדשות המוזיקה מסביב לעולם. בשנת 2017 את תוכנית המופעים ״MTV 360״ בה אירחה מוזיקאים כמו אליעד, נצ׳י נצ׳, פלד ועילי בוטנר וילדי החוץ על הגג של מגדלי עזריאלי. בשנים אלה הנחתה ספיישלים כמו ״חנוקל״, ״המצעד השנתי״ ו״פורים ניינטיז״ (בהשתתפות עדן הראל). במסגרת עבודתה נסעה מדי שנה לפרסי המוזיקה של MTV אירופה, שם ראיינה כוכבים כמו לנה דל ריי, מונסקין ובקי ג׳י.
בשנת 2018 החלה להגיש פינה שבועית בתוכנית הרדיו הבוקר עם טל ואביעד בה סיפרה על חדשות המוזיקה.
בשנת 2019 יצרה וערכה את הסדרה ״הקומה האחרונה״ ששודרה בערוץ TeenNick, והייתה מועמדת בקטגוריה ״תוכנית בידור לילדים ונוער״ בפרס האקדמיה הישראלית לטלוויזיה. באותה שנה מונתה להיות המנהלת של ערוץ MTV ישראל וקומדי סנטרל.
בשנת 2020 ערכה את עונתה השנייה של ״הקומה האחרונה״ ותוכנית המתיחות לנוער, ״לא לענות״, בהנחיית שירלי לוי, עדן דניאל גבאי ושירה לוי.
בשנת 2022 יצרה והנחתה את ״טוק טוק״, תוכנית הטלוויזיה הראשונה שהופקה על ידי טיקטוק (ביחד עם ענני) בה היא מתארחת בבתים של אמנים, ביניהם נועה קירל, מירי מסיקה ויסמין מועלם. התכנית זכתה לביקורות חיוביות, בין היתר נכתב ב״הארץ״ כי מדובר ב״נונסנס טראש מענגים״.
החל ממאי 2023 החלה להגיש את תכנית הבוקר ברדיו 99 ביחד עם טל ברמן ותם אהרון שעלתה לאחר סיום תכנית הבוקר של טל ואביעד.
מיקלוש השני גאראי
מיקלוש השני גאראי או מיקלוש גאראי הבן (בהונגרית: II. Garai Miklós, בקרואטית: Nikola II Gorjanski, 1433-1367) היה אציל הונגרי, שכיהן כ (נאדור) של הונגריה בשנים 1433-1402, באן של מאצ'ווה, אוסורה וסול (טוזלה של ימינו), של סלאבוניה (1402-1397), ושל קרואטיה ודלמטיה. תחת חסותו נמצאו גם אזורי ברניצ'בו, סרם, באצ'קה, באנאט ובאראניה. יחד עם בן בריתו המקורב שטיבור משטיבוריץ' הפך גאראי לאחד מעשירי האצילים בהונגריה והחזקים שבהם לאורך 30 שנה. גאראי ניהל את ענייניה הפנימיים של הונגריה כאדם השני אחרי המלך ז'יגמונד לבית לוקסמבורג (1437-1368). המלך גמל לו בשנת 1416 והוסיף לשלט האצולה שלו את סמלי מסדר הדרקון (שהקים ב-1408) ומסדר הצעיף.
ילדות וצעירות
מיקלוש גאראי השני נולד בשנת 1366 או 1367 באחת מהחשובות שבמשפחות האצולה ההונגרית של המאה ה-15. הוא היה בנו הבכור של מיקלוש גאראי (1386 - לערך 1325) שמילא גם הוא את תפקיד פלטין הונגריה בימי המלך לאיוש הגדול לבית אנז'ו. משפחת גאראי או בקרואטית גוריאנסקי קיבלה את שמה מאחוזתה ביישוב הכפרי גארה או בקרואטית גוריה, שעל יד העיר ג'אקובו של ימינו שבמחוז סלאבוניה של קרואטיה.
אחרי מות המלך לאיוש הוכתרה למלכה בתו הקטינה, מריה שהייתה מאורסת בהתאם לרצון המלך לנסיך הגרמני-צ'כי זיגיסמונד לבית לוקסמבורג,. בממלכה פרצו מאבקי כוח. העוצרת אליזבתה מבוסניה, אלמנת המלך לאיוש הגדול, רצתה לחתן את בתה מריה בניגוד לרצון בעלה המנוח, עם הנסיך הצרפתי לואי לבית ואלואה - אורליאן, אחיו הצעיר של שארל השישי, מלך צרפת. המלך קרלו השלישי מנאפולי (קרלו די דוראצו), קרוב משפחה של לאיוש המנוח ויליד הונגריה, נקרא מיד להונגריה על ידי חלק מהאצילים, הדיח מהשלטון את מריה ואת אמה. הוא הכריז את עצמו למלך הונגריה בשם קארוי השני. אולם כעבור זמן קצר המלך האיטלקי נרצח עקב מזימה של אליזבתה בעזרת הפלטין מיקלוש גאראי האב. רצח המלך החזיר את מריה לכס המלכות. באוגוסט 1385 לכד זיגיסמונד את מריה ואילץ אותה להתחתן איתו ועל סמך קשר הנישואים ביניהן, הכריז עצמו מלך הונגריה, בתמיכת ליגה שקמה בקרב חלק מהאצולה ההונגרית. בשנת 1386 בעיצומה של מלחמת אזרחים גאראי האב נרצח בעת ניסיונו להגן באחוזת משפחתו גארה (גוריאן) על שתי המלכות - אליזבתה ומריה - שמרכבתן הותקפה על ידי המורדים, האחים יאנוש ופאל הורבאטי ואיוואן פאליז'נה, שפעלו, ככל הנראה, בתמיכת זיגיסמונד. שתי המלכות נפלו בשבי בידי המורדים ונכלאו. בעת המאסר, ב-1387 נפטרה אליזבתה או אולי נרצחה בחניקה. בסיוע ונציאני, זיגיסמונד שחרר משבי את אשתו הקטינה והגיע לפיוס זמני עם האצולה שהכירה בו כמלך. אשתו מריה שמרה לו טינה כל שאר חייה מכיוון שראתה בו אחראי למות אמה. היא נפטרה כעבור מספר שנים ב-1395.
מקורב למלך זיגיסמונד. פעילותו בדרום הממלכה
אחרי שניצל מן הטבח בגארה (1386), שבו נרצח אביו, הצטרף גאראי הצעיר לצבאו של המלך זיגיסמונד שהיה אז בן 18.ב-1386 מוזכר שמו כקסטלן של המבצר לוגוז' בבאנאט.
הוא הצטיין בהמשך בפעילותו הצבאית בדרומה של ממלכת הונגריה - באזורים השייכים לקרואטיה ובוסניה של ימינו. בשנים 1387–1390 כיהן כבאן של מצ'ווה. ב-1388 התמנה גם ל"אישפאן ראשי" (פרפקט או רוזן ראשי) (főispán) של המחוז ורץ (Verőcz)(וירוויטיצה במזרח קרואטיה) בשנת 1388 הביס גאראי את צבאו של יאנוש הורבאט בחבל סרם, אולם בשנת 1390 נאלץ להעביר את תפקידיו לבני לושונצי.
המסעות הצבאיים במזרח הבלקן
בשנת 1392 חזר גאראי השני לקדמת הבמה הפוליטית והצבאית. ב-1395 השתתף במסע צבאי בוולאכיה ויחד עם פטר פרני חיפה על נסיגת כוחותיו של המלך זיגיסמונד. ב-1396 לחם בקרב ניקופול בבולגריה, שבו הכוחות הנוצרים המאוחדים בראשות זיגיסמונד הובסו תבוסה קשה מידי הטורקים.
מזימות האצולה וברית מחודשת של גאראי עם המלך זיגיסמונד
תוך הפרת הבטחתו, ב-27 בפברואר 1397, יחד עם הרמן פון צילי רצח גאראי את שני האחים לאצקפי, שהיו לא חמושים, ובכך הסיר מדרכו את אחרוני יריביו המשמעותיים. באותה שנה התמנה גאראי לבאן קרואטיה וסלאבוניה. אחרי שבשנת 1395 נפטרה המלכה מריה, בהיעדרו של בעלה, התערער שוב השלטון המלכותי. חלק מהמגנטים תמכו במועמדותו של לדיסלאו מסיציליה, בנו של קארלו מנאפולי, לכס המלכות. המלך זיגיסמונד בילה חמש שנים מחוץ להונגריה, לרבות בצ'כיה, וחזר להונגריה רק בשנת 1401. גאראי לא התנגד ישירות למעצר המלך באפריל באותה שנה, מיוזמת ברונים בראשות הארכיבישוף של אסטרגום, יאנוש קאניז'אי, שתמכו במועמדים האחרים לכתר, במיוחד בלדיסלאו מסיציליה. זיגיסמונד הושלך במאסר במבצר בודה או בווישגרד. בהמשך, בתיווכו של גאראי, שהעביר לברונים כבני ערובה את אחיו הצעיר ואת בנו, הועבר המלך לטירת שיקלוש, בהשגחתו. בעצת הרוזן הרמן השני מצילי, החליט גאראי לשחרר את זיגיסמונד אחרי 18 שבועות מאסר ולתמוך בחזרתו לשלטון. בקיץ 1401 כרת גאראי עם המלך ברית הידועה כ"ברית שיקלוש", וזכה ממנו להבטחת תפקיד מכריע בניהול ענייני הונגריה. הוקמה ליגת שיקלוש של תומכי המלך, בעוד שזיגיסמונד עצמו הבטיח חנינה לאצולה המורדת. הפשרה עם האצילים הושגה באספה בפאפה ב-27 באוקטובר 1401. האצילים בחרו בגאראי לפלטין הונגריה. על תמיכתם בבית לוקסמבורג, זכו צילי וגאראי לגמול נאה מוונצסלאוס (וצלב הרביעי), מלך בוהמיה, אחיו של זיגיסמונד, שהיו לו גם כן אינטרסים משלו במתרחש בהונגריה. סוכם בנוסף שזיגיסמונד וגאראי ישאו את שתי בנותיו של הרמן צילי:ברברה ואנה. בתור פלטין הונגריה, ליווה גאראי את זיגיסמונד לפראג. בבירה הצ'כית של האימפריה הוכתר אז זיגיסמונד למלך גרמניה. בשנת 1402 עמד גאראי לצד זיגיסמונד גם בעת השגת ההסכם לגבי ירושת כתר אוסטריה, בעוד חלק גדול מאצילי הונגריה התרחקו ממנו.
מיקלוש גאראי השני החזיק בית בבירת הונגריה, בודה. נשמרה איגרת של הקיסר זיגמונד מ-26 במרץ 1416 שנשלחה מפריז, ושבה הוענקו לגאראי תוספת לשלט האצולה.
חייו הפרטיים
מיקלוש השני גאראי היה נשוי פעמיים. אשתו הראשונה הייתה ילנה תאודורה או תודורה מסרביה, בתו של לזר חרבליאנוביץ', שליט סרביה. לא ידוע עיתוי נישואיו איתה. ההיסטוריון הסרבי אילריון רובאראץ סבר שהם התקיימו בסביבות 1379-1378. דעה זו מקובלת על ההיסטוריון מיודרג פורקוביץ' אולם לפי חוקר אחר, ראדה מיכלצ'יץ', חתונה זו הייתה צריכה להתנהל רק כשנה או שנתיים אחרי חתונת אחותה דראגאנה עם אלכסנדר, בנו של הצאר הבולגרי איוואן שישמן, כלומר בסביבות 1386. קשר נישואים זה איפשר לאבי הכלה, הקניאז הסרבי לזר, להיות מעורב במלחמת האזרחים שפרצה בהונגריה בעקבות מות המלך לאיוש. אחרי מות תדורוה שנת 1405 התחתן גאראי בשנית עם אנה פון צילי, בתו של הרוזן הרמן השני פון צילי, באן סלאבוניה, ואחותה של אשתו השנייה של המלך זיגמונד מלוקסמבורג, ברברה פון צילי. על ידי כך הפך גאראי לגיסם של המלך ושל מלכת הונגריה. נינתו אנה הייתה מאורסת למלך מאתיאש הוניאדי "קורבינוס".
נשותיו וצאצאיו
ילדיהם היו: ילדיהם היו:
לקריאה נוספת
(ראדה מיכלצ'יץ' - מלך האימפריה הסרבית, מהדורה שנייה, בלגרד 1989) (מ.א. פורקוביץ' - בנות הקנז לזר)
קפה שחור חזק
קפה שחור חזק היא להקת היפ הופ, רוק וראפ ישראלית.
שם הלהקה
על פי אורי אלמו, אחד ממייסדי הלהקה, כל מילה בשם זה מייצגת רעיון: